**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**ÎN INTERVALUL 24.11.2023, ora 08.00 – 25.11.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 25.11.2023, ora 07.00**

**RÂURI**

Debitele au fost relativ staționare, exceptând râurile din bazinele hidrografice: Someş, Crasna, Barcău, Crişuri, Mureş, Bega, Timiş şi în bazinele superioare ale Trotuşului, Putnei, Rm. Sărat şi Buzăului, unde au fost în uşoară scădere.

Pe râurile din bazinele hidrografice Tur şi Lăpuş, debitele au fost în creştere, ca urmare a precipitațiilor căzute în interval şi propagării.

Mici creşteri de niveluri şi debite, ca urmare a precipitațiilor slabe cantitativ, căzute în interval, s-au mai înregistrat şi pe unele râuri mici din nordul țării şi din sudul țării.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari pe râurile din bazinele hidrografice: Vişeu, Iza, Tur, Someş, Barcău, Crișuri, Mureș, Bega, Timiș, Bârzava, Moravița, Caraș, Nera, bazinele superioare ale Crasnei, Jiului, bazinul superior și mijlociu al Oltului, cursurile superioare ale Trotuşului şi Putnei, cursul superior şi mijlociu al Bistriței și mai mici (sub 30%) pe afluenții din bazinul inferior al Jiului, pe unii afluenți din bazinul inferior al Oltului și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi în creştere ca urmare a precipitațiilor prognozate şi propagării pe râurile din bazinele hidrografice: Bârzava, Moravița, Caaş, Nera, Cerna, Jiu, Vedea, Argeş, Ialomița, Putna, Rm. Sărat, Buzău, Bârlad, în bazinul inferior al Oltului şi pe râurile din Dobrogea.

Pe celelalte râuri, debitele vor fi în scădere, exceptând râurile din bazinele hidrografice: Suceava, Moldova, Bistrița, Trotuş, Prut şi pe cursul Siretului, unde vor fi relativ staționare.

Sunt posibile scurgeri importante pe versanţi, torenţi şi pâraie, viituri rapide pe râurile mici, cu posibile efecte de inundaţii locale şi creşteri mai importante de debite şi niveluri, cu posibile depăşiri ale **COTELOR DE ATENŢIE,** pe unele râuri din Dobrogea, ca urmare a precipitațiilor mai însemnate cantitativ prognozate.

Intră în vigoare **ATENȚIONAREA HIDROLOGICĂ nr. 123 din 24.11.2023.**

**DUNĂRE**

Debitul la intrarea în țară (secțiunea Baziaș) în intervalul 24 – 25.11.2023 a fost în creștere, având valoarea de 7900 m3/s, peste media multianuală a lunii noiembrie (4650 m3/s).

În aval de Porţile de Fier, debitele au fost în creștere.

Debitul la intrarea în țară (secțiunea Baziaș) va fi în creştere (8300 m3/s).

În aval de Porţile de Fier, debitele vor fi în creştere.

**2.** **Situația meteorologică în intervalul 24.11.2023, ora 08.00 – 25.11.2023, ora 06.00**

**ÎN ŢARĂ**

Regimul termic a fost caracterizat de valori diurne mai mici decât cele normale local în vest și nord-vest, iar în restul zonelor, în marea lor majoritate acestea s-au situat peste mediile multianuale; astfel că maximele s-au încadrat între 1 grad la Târgu Lăpuș și Sighetul Marmației și 15 grade la Caracal, Zimnicea și Mangalia. Cerul a avut înnorări și au fost precipitații, ziua local în vest și nord-vest, precum și la munte și pe arii restrânse în centru, iar începând din orele serii treptat dinspre sud-vest, acestea s-au extins treptat și au cuprins jumătatea sudică a teritoriului. La munte a nins, în Maramureș au fost precipitații mixte, în Transilvania au fost ploi și trecător lapoviță, iar în restul regiunilor doar a plouat. Din datele colectate până la ora 06, în sudul țării cantitățile de apă au fost însemnate, local înregistrându-se 15 l/mp și izolat peste 25 l/mp (până la 27 l/mp în sud-vestul Olteniei). Vântul a suflat slab și moderat, cu intensificări în prima parte a intervalului- la munte, îndeosebi în zona înaltă, unde au fost rafale de peste 90…100 km/h și intervale cu viscol, condiții în care vizibilitate a fost scăzută, iar la viteze mai mici, în general de 55...70 km/h în nordul Crișanei, nord-vestul Transilvaniei și în Moldova. La începutul intervalului, pe alocuri în Banat și în dealurile Olteniei și Munteniei a fost ceață. La ora 06 erau temperaturi cuprinse între -2 grade la Toplița și 9 grade la Constanța-dig, Mangalia, Constanța și Sulina.

*Observație: de ieri dimineață, de la ora 6, au fost în vigoare 5 mesaje cod galben pentru fenomene meteorologice periculoase imediate( 2 emise de către SRPV Craiova, 1 de către CNPM pentru Muntenia, 1 de către SRPV Timișoara, 1 de către SRPV Sibiu).*

**LA BUCUREŞTI**

Regimul termic a fost în continuare caracterizat de valori diurne mai mari decât cele climatologic specifice datei, înregistrându-se 11 grade în Băneasa și 12 grade la Afumați și Filaret. Cerul s-a înnorat treptat, iar începând cu orele serii a plouat. Până la ora 06, s-au acumulat cantități de apă în jurul a 8 l/mp. Vântul a suflat slab și moderat. La ora 06 erau 7 grade la toate stațiile meteorologice.

**3. Prognoza meteorologică în intervalul 25.11.2023, ora 08.00 – 26.11.2023, ora 08.00**

**ÎN ŢARĂ**

Vremea se va răci în toată țara, mai accentuat însă în sud și sud-est. Cerul va fi mai mult noros și vor fi precipitații în jumătatea de sud-est (unde se vor acumula cantități de apă însemnate, local de 25...30 l/mp și pe alocuri de peste 40 l/mp) și pe arii restrânse în restul țării. În regiunile sudice și sud-estice vor fi ploi, dar treptat din a doua parte a intervalului (noaptea) acestea se transforma în lapoviță și ninsoare. În restul zonelor vor predomina ninsorile, iar la munte va ninge - moderat cantitativ în Carpații Meridionali și de Curbură. Noaptea, vântul se va intensifica treptat în cea mai mare parte a teritoriului, viteze mai mari la rafală, în general de 60...85 km/h, urmând însă a se înregistra în sudul Moldovei, în jumătatea de est a Munteniei și în Dobrogea, precum și în zona Carpaților Meridionali și de Curbură, unde vor fi intervale cu viscol și vizibilitate sub 50 m. Temperaturile maxime se vor încadra între 1 și 11 grade, cu cele mai ridicate valori în sudul litoralului, iar cele minime vor fi cuprinse între -5 și 4 grade.

**LA BUCUREŞTI**

Vremea se va răci accentuat. Cerul va fi acoperit și pe tot parcursul intervalului vor fi precipitații, sub formă de ploaie, iar noaptea și lapoviță și ninsoare. Se vor acumula cantități de apă însemnate, ce vor depăși 20...25 l/mp. Vântul va sufla slab și moderat, cu intensificări în a doua parte a intervalului (cu rafale în general de 45...50 km/h). Temperatura maximă va fi de 6...7 grade, iar cea minimă se va situa în jurul valorii de 1 grad.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii. Se mentine Planul de restrictii in alimentarea cu apa - treapta III, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei III de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și pentru S.C. AQUAVAS S.A. VASLUI – Sucursala Vaslui din acumularea Solesti.
1. ***CALITATEA MEDIULUI***
2. **În domeniul aerului**

MASS MEDIA informează despre producerea, în dimineața zilei de 24.11.2023, unui incendiu la un service auto din localitatea Bragadiru, județul Ilfov, cu degajări mari de fum in atmosfera. Nu au fost raportate victime. ISU B-IF intervine cu 7 autospeciale cu apă si spumă. Vom reveni cu inf suplimentare.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**